Foto: TASS/Sharifulin Valeriy O‘zbekiston parlamenti delegatsiyasi MDH PAning 49-yalpi majlisida ishtirok etadi. Bu haqda O‘zbekiston Respublikasi Oliy Majlisi Senatining axborot xizmati xabar bermoqda. Qayd etilishicha, O‘zbekiston Respublikasi Oliy Majlisi Senati raisi Nig‘matilla Yo‘ldoshev rahbarligidagi O‘zbekiston parlamenti delegatsiyasi Mustaqil Davlatlar Hamdo‘stligi ishtirokchi davlatlari Parlamentlararo Assambleyasining 2019 yil 18-19 aprel kunlari Sankt-Peterburg shahrida (Rossiya Federatsiyasi) bo‘lib o‘tadigan 49-yalpi majlisi ishida qatnashadi. Keng miqyosli anjuman doirasida xalqaro terrorizmga qarshi kurashish masalalariga bag‘ishlangan xalqaro konferensiya ham o‘tkaziladi.